ᱥᱤᱢᱟ ᱥᱟᱠᱷᱟᱨᱮ

ᱥᱤᱢᱟ ᱥᱟᱠᱷᱟᱨᱮ (ᱡᱟᱱᱟᱢ ᱑᱙᱓᱓ ᱥᱩᱨ ᱥᱩᱯᱩᱨ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱱᱟᱨᱤᱵᱟᱫᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱤᱨᱞᱟᱹ ᱪᱮᱛᱟᱱ ᱨᱮ ᱦᱩᱭᱩᱜ ᱠᱟᱱ ᱦᱤᱸᱥᱟᱹ ᱵᱚᱸᱫ ᱞᱟᱹᱜᱤᱫ ᱮ ᱞᱟᱹᱲᱦᱟᱹᱭ ᱠᱟᱱᱟ᱾

ᱠᱟᱹᱢᱤ
ᱥᱤᱢᱟ ᱥᱟᱠᱷᱟᱨᱮ (ᱡᱟᱱᱟᱢ ᱑᱙᱓᱓ ᱥᱩᱨ ᱥᱩᱯᱩᱨ) ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱱᱟᱜᱽᱯᱩᱨ ᱨᱮᱱᱤᱡ ᱠᱟᱱᱟᱭ᱾ ᱑᱙᱗᱒ ᱥᱟᱞ ᱨᱮ ᱫᱮᱥᱟᱭᱜᱚᱸᱡᱽ ᱨᱤᱱᱤᱡ ᱢᱤᱫ ᱠᱩᱲᱤ ᱟᱫᱤᱵᱟᱥᱤ ᱛᱤᱨᱞᱟᱹ ᱥᱟᱶ ᱫᱩᱥᱠᱟᱹᱨᱢᱚ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱛᱟᱭᱚᱢ ᱠᱳᱨᱴ ᱠᱮᱥ ᱫᱚ ᱡᱟᱹᱛᱤᱭᱟᱹᱨᱤ ᱢᱩᱫᱽᱫᱟᱹᱭ ᱦᱩᱭ ᱞᱮᱱᱟ, ᱥᱟᱠᱷᱟᱨᱮ ᱫᱚ ᱩᱱᱤ ᱥᱟᱶ ᱮ ᱧᱟᱯᱟᱢ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱢᱤᱫ ᱜᱟᱶᱛᱟᱭ ᱵᱮᱱᱟᱣ ᱠᱮᱫᱟ ᱡᱟᱦᱟᱸ ᱫᱚ ᱛᱤᱨᱞᱟᱹ ᱪᱮᱛᱟᱱ ᱨᱮ ᱦᱩᱭᱩᱜ ᱠᱟᱱ ᱦᱤᱸᱥᱟᱹ ᱵᱚᱸᱫ ᱞᱟᱹᱜᱤᱫ ᱮ ᱞᱟᱹᱲᱦᱟᱹᱭ ᱠᱟᱱ ᱛᱟᱦᱮᱸᱫ᱾ ᱩᱱᱤ ᱫᱚ ᱛᱤᱨᱞᱟᱹ ᱠᱚ ᱜᱚᱲᱚ ᱮᱢ ᱠᱟᱛᱮ ᱟᱨ ᱟᱹᱱᱟᱹᱨᱤ ᱜᱚᱲᱚᱭ ᱮᱢ ᱠᱟᱛᱮ ᱵᱷᱟᱨᱚᱛ ᱨᱮ ᱟᱹᱰᱤ ᱜᱟᱱ ᱩᱯᱨᱩᱢ ᱮ ᱧᱟᱢ ᱞᱮᱫ ᱛᱟᱦᱮᱸᱫ᱾ ᱒᱐᱑᱖ ᱥᱟᱞ ᱨᱮ, ᱩᱱᱤ ᱫᱚ ᱫᱟ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱨᱮ ᱞᱟᱹᱭ ᱞᱮᱫᱟ ᱡᱮ ᱩᱱᱤ ᱒᱐᱐ ᱫᱩᱥᱠᱟᱹᱨᱢᱚ ᱠᱷᱚᱱ ᱵᱟᱧᱪᱟᱣ ᱟᱠᱟᱱ ᱦᱚᱲ ᱠᱚᱭ ᱜᱚᱲᱚ ᱟᱠᱟᱫ ᱠᱚᱣᱟ᱾ ᱡᱚᱠᱷᱚᱱ ᱱᱮᱥᱱᱟᱞᱤᱥᱴ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱟᱹᱜᱩᱣᱟᱹᱱ ᱟᱥᱟ ᱢᱤᱨᱡᱮ ᱱᱚᱝᱠᱟᱱ ᱠᱟᱛᱷᱟᱭ ᱞᱟᱹᱭ ᱠᱮᱫᱟ ᱡᱮ ᱛᱤᱨᱞᱟᱹ ᱠᱚ ᱦᱚᱸ ᱫᱩᱥᱠᱟᱹᱨᱢᱚ ᱨᱮ ᱞᱟᱹᱠᱛᱤᱭᱟᱱ ᱵᱷᱟᱜᱽ ᱞᱮᱠᱟᱛᱮ ᱢᱮᱱᱟᱜ ᱠᱚᱣᱟ, ᱥᱟᱠᱷᱟᱨᱮ ᱫᱚ ᱩᱱᱤᱭᱟᱜ ᱠᱟᱛᱷᱟᱭ ᱵᱤᱨᱩᱫᱷ ᱠᱮᱫᱟ ᱟᱨ ᱟᱡᱟᱜ ᱤᱥᱛᱤᱯᱷᱟ ᱮᱢ ᱞᱟᱹᱜᱤᱫ ᱮ ᱱᱮᱦᱚᱨ ᱠᱮᱫᱟ᱾

ᱟᱡᱟᱜ ᱠᱟᱹᱢᱤ ᱩᱯᱨᱩᱢ ᱞᱮᱠᱟᱛᱮ, ᱩᱱᱤ ᱫᱚ ᱒᱐᱑᱓ ᱥᱟᱞ ᱨᱮᱱᱟᱜ ᱥᱛᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱠᱮᱫᱟ (ᱱᱤᱛᱚᱜ ᱱᱟᱣᱟ ᱧᱩᱛᱩᱢ ᱫᱚ ᱱᱟᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ)᱾

ᱥᱟᱹᱠᱷᱭᱟᱹᱛ